Maine Mendoza

Si Nicomaine Dei Capili Mendoza, higit na kilala bilang si Maine Mendoza-Atayde o Yaya Dub (ipinanganak noong Marso 3, 1995 sa Santa Maria, Bulacan, Pilipinas), ay isang Pilipina at kilala sa YouTube at Internet, at isang artista sa telebisyon, komedyante, at punong-abala (host).

Kasalukuyan siyang napapanood sa  pananghaliang programa ng GMA Network na Eat Bulaga! bilang isa sa mga kasamang punong-abala (co-host)ng programa.

 Personal na buhay 
Si Maine ay ipinanganak at lumaki sa bayan ng Santa Maria sa lalawigan ng Bulacan. Siya ay ikaapat sa limang magkakapatid. Nagtapos siya ng elementarya sa St. Paul School of Sta. Maria at ng sekundarya sa St. Paul College of Bocaue. Nakamit ni Mendoza ang kanyang digri batsilyer (bachelor's degree) sa Sining Kulinarya (Culinary Arts) sa De La Salle-College of St. Benilde. Siya rin ay nagsanay on-the-job para sa kanyang propesyon sa The Sagamore sa Bolton Landing, New York.

 Karera 

Nagsimulang umarangkada ang karera ni Mendoza matapos maging viral ang kanyang mga compilation ng Dubsmash, kung saan ginagaya niya si Kris Aquino, dahilan kung bakit nakakuha ito ng isang milyong tingin sa loob lamang ng magdamag. Nagsimula siyang magpaskil ng mga compilation ng Dubsmash sa Facebook kung saan isa sa mga bidyong kanyang ipinaskil ay nakakuha ng isang milyong tingin sa loob lamang ng 24 oras. Dito niya nakamit ang titulong "Reyna ng Dubsmash". Ito ang nagbukas ng iba't ibang oportunidad para kay Mendoza. Nagkaroon siya ng pagkakataong makipag-isa sa iba pang mga gumagamit ng Dubsmash, nakilala nang personal si Kris Aquino, at nakapag-odisyon sa Eat Bulaga!. Kasunod nito'y inilagay siya sa palabas bilang si Yaya Dub, ang kasambahay ng karakter ni Wally Bayola na si Lola Nidora, sa segment ng Eat Bulaga! na Juan For All, All For Juan. Ang karakter ni Mendoza na si Yaya Dub ay ipinapareha sa kasamang punong-abala ng Eat Bulaga! na si Alden Richards, sa isang munting seryeng bahagi ng palabas na tinatawag na KalyeSerye.

Nakatakda sina Mendoza at Richards na mapanood sa hinihiling na kalahok sa Paligsahan ng mga Pelikula ng Kalakhang Maynila ng 2015 na Romcom-in Mo Ako. Naibalitang sina Vic Sotto at Ai-Ai de las Alas ang magiging mga bida ng nasabing pelikula. Ito ay sa direksiyon ni Jose Javier Reyes.

 Pilmograpiya 

 Telebisyon 
TaonPamagatGinampananHimpilan 2015   KalyeSerye  Yaya Dub  Eat Bulaga!  Kasamang punong-abala

 Pelikula 
 Taon Pamagat Ginampanan Istudyo Mga talà 2015  My Bebe Love  Anna    Kalahok sa Ika-41 Paligsahan ng mga Pelikula ng Kalakhang Maynila2016Imagine You and MeGaraM-Zet TV Productions
GMA Films

APT Entertainment

 Mga sanggunian 

 Mga panlabas na kawing 


Kategorya:Mga Pilipino
Kategorya:Mga personalidad sa telebisyon
Kategorya:Mga artista mula sa Pilipinas
Kategorya:Ipinanganak noong 1995